# **J E G Y Z Ő K Ö N Y V**

**Készült**: Litér Község Önkormányzata Képviselő-testületének **2019. augusztus 22-én 19.35 órai** kezdettel megtartott nyilvános üléséről.

**Az ülés helye:** Községháza tanácsterem

**Jelen vannak:** Szedlák Attila polgármester

Kondics István alpolgármester

Auerbach János képviselő jelen volt: 19:50-ig

Bódi János képviselő

Heffler Gáborné képviselő

Lukáts Gábor Ákos képviselő

Varga Mihály képviselő

Bencze Éva jegyző

Némethyné Brand Júlia pénzügyi vezető

Kovács Zsuzsa ig.főea.

###### 

Szedlák Attila polgármester

Tisztelettel köszöntöm a képviselő-testület tagjait, és a meghívottakat. Megállapítom, hogy a képviselő-testület határozatképes, a megválasztott 7 képviselőből mindenki megjelent.

A jegyzőkönyv vezetésére Kovács Zsuzsa köztisztviselőt, a jegyzőkönyv hitelesítésére Heffler Gáborné képviselő asszonyt, és Varga Mihály képviselő urat kérem fel.

Kérem, 1.) pontba előre venni A Helyi Választási Bizottság tagjai tárgyú napirendi pontot.

Vegyes ügyek pontba kérem felvenni Közparkban levő játszótér bővítése, valamint a Litér vízmű I. számú nyomásfokozó vezérlőszekrény ügye tárgyú napirendi pontokat.

Kérem, hogy a felsorolásnak megfelelően a napirendi pontok tárgyalásának sorrendjét elfogadni szíveskedjenek.

Megkérdezem a képviselő-testületet, hogy a módosított napirendi ponttokkal kapcsolatosan van-e valakinek hozzászólása észrevétele, javaslata? Amennyiben nincs, kérem a képviselő-testületet kézfeltartással, szavazzon, aki a módosított napirendi pontokkal egyetért.

*A képviselő-testület 7 igen szavazattal egyetért.*

#### N A P I R E N D I J A V A S L A T

**1.) Helyi Választási Bizottság tagjai**

*Előadó: Bencze Éva jegyző*

**2.) Döntés Magyar Falu Program keretében benyújtandó pályázatokról**

* **Önkormányzati utak felújítása**
* **Temető fejlesztés**
* **Hivatal felújítása**
* **Óvoda udvar**

*Előadó: Szedlák Attila polgármester*

**3.) Új Bölcsőde működési engedélyezési eljárásával kapcsolatos döntés**

*Előadó: Szedlák Attila polgármester*

**4.) Az önkormányzat és szervei szervezeti és működési szabályzatáról szóló önkormányzati rendelet felülvizsgálata**

*Előadó: Szedlák Attila polgármester*

**5.) Településkép védelméről szóló rendelet módosítása**

*Előadó: Bencze Éva jegyző*

**6.) Gördülő Fejlesztési Terv 2020-2034.**

*Előadó: Szedlák Attila polgármester*

**7.) Közkifolyókkal kapcsolatos tájékoztatás**

*Előadó: Bencze Éva jegyző*

**8.) Litér Község Önkormányzata tulajdonában álló Ford gépjármű ügye**

*Előadó: Bencze Éva jegyző*

**9.) Közép-Duna Vidéke Hulladékgazdálkodási Önkormányzati Társulás Társulási megállapodás módosítása**

*Előadó: Szedlák Attila polgármester*

**10.) Magyar Légimentő Szolgálat támogatási kérelme**

*Előadó: Szedlák Attila polgármester*

**11.) Státuszbővítési kérelem házi segítségnyújtásban a litéri szolgáltatási egységben**

*Előadó: Szedlák Attila polgármester*

**12.) Vegyes ügyek**

**Közparkban levő játszótér bővítés**

*Előadó: Szedlák Attila polgármester*

**Litér vízmű I. számú nyomásfokozó vezérlőszekrény ügye**

*Előadó: Szedlák Attila polgármester*

#### 

#### NAPIRENDI ELŐTT

Szedlák Attila polgármester

Tájékoztatom a képviselő-testületet, hogy Litér Község Önkormányzata pályázatot nyújtott be a Litéri Közös Önkormányzati Hivatal székhely épület homlokzati hőszigetelése és a homlokzati nyílászárók cseréjére. A Belügyminisztérium – mint támogató - 2019. augusztus 22. napján miniszteri döntésnek megfelelően 29 480 581 forint vissza nem térítendő támogatásban részesítette Önkormányzatunkat. Vállalt önerő 5 202 455 forint.

#### N a p i r e n d t á r g y a l á s a

**1.) Helyi Választási Bizottság tagjai**

*Előadó: Bencze Éva jegyző*

Szedlák Attila polgármester:

Megkérném Bencze Éva jegyzőasszonyt, mint a HVI vezetőjét, ismertesse a napirendi ponttal kapcsolatos jogi előírásokat.

Bencze Éva jegyző

Áder János köztársasági elnök a helyi önkormányzati képviselők és polgármesterek választásának időpontját 2019. október13. napjára tűzte ki.

A helyi önkormányzati képviselők választásánál két HVB tag jelezte, hogy nem szeretne részt venni a munkában, ezért új elnököt és új tag megválasztása szükséges.

A jelölő szervezetek és a független jelöltek továbbra is két-két delegált tagot küldhetnek valamennyi SZSZB-be.

A jelölteket a Helyi Választási Iroda vezetőjeként megkerestem és nyilatkoztattam, hogy a feladatot vállalják, és a bizottság tagjaként összeférhetetlenség nem áll fenn velük kapcsolatban.

A Helyi Választási Bizottság tagjai az alábbi javaslatot teszem:

Fekete Tamás

Rokalyné Csizmadia Margit

Simon Tibor László

Újvári Attiláné

Triznya Ágnes

Szedlák Attila polgármester:

Megkérdezem, van –e valakinek kérdése, hozzászólása? Amennyiben nincs, kézfeltartással szavazzon, aki a Helyi Választási Bizottság tagjainak megválasztását elfogadja.

*A képviselő-testület 7 igen szavazattal elfogadja.*

**Litér Község Önkormányzata Képviselő-testületének**

**95/2019.(VIII.22.) LKt. határozata**

Litér Község Önkormányzata Képviselő-testülete a 2019. október 13. napjára kitűzött önkormányzati képviselők és polgármesterek választására a helyi választási bizottság tagjaira tett javaslatot jóváhagyja.

Helyi Választási Bizottság Tagjai:

Fekete Tamás Litér, Dózsa Gy. u. 10/A

Rokalyné Csizmadia Margit Litér, Béke u. 18.

Simon Tibor László Litér, Bem József u. 33.

Újvári Attiláné Litér, Patak u. 9.

Triznya Ágnes Litér, Béke u. 16.

A Képviselő-testület felkéri a jegyzőt, hogy a megválasztott tagok polgármester előtti esküjéről gondoskodjon.

Felelős: Bencze Éva HVI vezető

Határidő: 2019. szeptember

Bencze Éva jegyző

A Szavazatszámláló Bizottságoknál is történtek változások ezért a Szavazatszámláló Bizottság tagjaira az alábbi javaslatot teszem:

1. számú szavazókör Álmos u.37. Községháza

Szavazatszámláló Bizottság tagjai:

Elnök: Horváth Istvánné

Elnök-h.: Varga Ferencné

Tag: Bindisné Prieger Anita

Póttagok: Dancsó Gábor

Halmy Gyuláné

2. számú szavazókör Ond u.1. Művelődési Ház

Szavazatszámláló Bizottság tagjai:

Elnök: Csige Istvánné

Elnök-h.: Kertészné Kárpáti Katalin

Tag: Tollner Károlyné

Póttagok: Feketéné Németh Ibolya

Lakics Krisztián

Szedlák Attila polgármester:

Megkérdezem, van –e valakinek kérdése, hozzászólása? Amennyiben nincs, kézfeltartással szavazzon, aki a Szavazatszámláló Bizottság tagjainak megválasztását elfogadja.

*A képviselő-testület 7 igen szavazattal elfogadja.*

**Litér Község Önkormányzata Képviselő-testületének**

**96/2019.(VIII.22.) LKt. határozata**

Litér Község Önkormányzata Képviselő-testülete a 2019. október 13. napjára kitűzött önkormányzati képviselők és polgármesterek választására a Szavazatszámláló bizottság tagjaira tett javaslatot jóváhagyja.

1. számú szavazókör Álmos u.37. Községháza

Szavazatszámláló Bizottság tagjai:

Elnök: Horváth Istvánné

Elnök-h.: Varga Ferencné

Tag: Bindisné Prieger Anita

Póttagok: Dancsó Gábor

Halmy Gyuláné

2. számú szavazókör Ond u.1. Művelődési Ház

Szavazatszámláló Bizottság tagjai:

Elnök: Csige Istvánné

Elnök-h.: Kertészné Kárpáti Katalin

Tag: Tollner Károlyné

Póttagok: Feketéné Németh Ibolya

Lakics Krisztián

A Képviselő-testület felkéri a jegyzőt, hogy az új tagok polgármester előtti eskütételéről gondoskodjon.

Felelős: Bencze Éva jegyző, HVI vezető

Határidő: 2019. szeptember

**2.) Döntés Magyar Falu Program keretében benyújtandó pályázatokról**

* **Önkormányzati utak felújítása**
* **Temető fejlesztés**
* **Hivatal felújítása**
* **Óvoda udvar**

*Előadó: Szedlák Attila polgármester*

Szedlák Attila polgármester

A Magyar Faluprogram keretében megjelent pályázati lehetőségek közül 4 olyan területet javaslok megtárgyalni, melyeknél szükségesek lennének a fejlesztések.

Első körben az önkormányzati utak, valamint a temető felújítása a főbb prioritás. A Hivatal épületének a felújítása is szükséges lenne.

A Magyar Falu Program keretében az Önkormányzati utak fejlesztésére 30 000 000 Ft összegre pályázhatott.

A Bem és a Bajcsy-Zs. utcában sok problémát jelent az esőzések alkalmával az utcákban hosszanti irányban lezúduló csapadékvíz. Jelentős a kimosódás és a csapadékvíz által szállított hordalék lerakódása az útburkolaton, amely balesetveszélyes állapotot teremt. A biztonságos közlekedés érdekében az útburkolatok kiszélesítésre kerülnének, a csapadékvíz-elvezetés szabályozásával.

Jelenlegi állapotban a két utcának 3-4 méter a burkolat szélessége és a kis sugarú befordulási ív a Bem-Bajcsy -Zs. utca csomópont biztonságos használatát még egy személygépkocsi részére sem nagyon tudja biztosítani.

A temető fejlesztésénél urnasírhelyek, valamint kolumbárium kialakítását javaslom. A temető fejlesztésére 5 000 000 Ft összegben lehet pályázni a benyújtási határidő szeptember 5.

A Pénzügyi Gazdasági és Településfejlesztési Bizottság tárgyalta a napirendi pontot, kérem a bizottság elnökét, ismertesse a bizottság javaslatát.

Lukáts Gábor Ákos Pénzügyi Gazdasági és Településfejlesztési Bizottság elnöke

A Pénzügyi Gazdasági és Településfejlesztési Bizottság elfogadásra javasolja a Képviselő-testület fele a Magyar Falu Program keretében az Önkormányzati utak fejlesztésére 30 000 000 Ft támogatási összegre történő pályázat benyújtását. Határidő 2019.szeptember 2.

Szedlák Attila polgármester:

Van-e kérdés, hozzászólás? Amennyiben nincs, kérem, kézfeltartással szavazzon, aki egyetért a pénzügyi bizottság javaslatával.

*A képviselő-testület 7 igen szavazattal egyetért.*

**Litér Község Önkormányzata Képviselő-testületének**

**97/2019. (VIII.22.) Lkt. határozata**

Litér Község Önkormányzatának Képviselő-testülete úgy határozott, hogy a Magyar Faluprogram keretében az önkormányzati utak fejlesztésére 30 000 000 Ft támogatási összegben pályázatot nyújt be.

Képviselő-testület felhatalmazza a polgármestert a szükséges intézkedések megtételére.

Felelős: Szedlák Attila Polgármester

Határidő: 2019. szeptember 2.

Szedlák Attila polgármester

A pénzügyi bizottság tárgyalta a temető fejlesztését is, felkérem a bizottság elnökét ismertesse javaslatukat.

Lukáts Gábor Ákos Pénzügyi Gazdasági és Településfejlesztési Bizottság elnöke

A Pénzügyi Gazdasági és Településfejlesztési Bizottság elfogadásra javasolja a Képviselő-testület fele Magyar Falu Program keretében a temető fejlesztésre - kolumbárium és urnasírhelyek kialakítása, járdakiépítés tárgyában - 5 000 000 Ft támogatási összegre történő pályázat benyújtását, melynek határideje 2019. szeptember 5.

Szedlák Attila polgármester:

Van-e kérdés, hozzászólás? Amennyiben nincs, kérem, kézfeltartással szavazzon, aki egyetért a pénzügyi bizottság javaslatával.

*A képviselő-testület 7 igen szavazattal egyetért.*

**Litér Község Önkormányzata Képviselő-testületének**

**98/2019. (VIII.22.) Lkt. határozata**

Litér Község Önkormányzatának Képviselő-testülete úgy határozott, hogy a Magyar Faluprogram keretében az temető fejlesztésére 5 000 000 Ft támogatási összegben pályázatot nyújt be.

Képviselő-testület felhatalmazza a polgármestert a szükséges intézkedések megtételére.

Felelős: Szedlák Attila Polgármester

Határidő: 2019. szeptember 5.

**3.) Új Bölcsőde működési engedélyezési eljárásával kapcsolatos döntés**

*Előadó: Szedlák Attila polgármester*

Szedlák Attila polgármester

Tájékoztatom a képviselő-testületet, hogy az új bölcsőde engedélyezési eljárás vonatkozásában a Nemzeti Élelmiszerlánc Biztonsági Hivatal nem fogja kiküldeni a működési engedélyhez szükséges hozzájárulást mivel az étel szállítás útvonalát nem találta megfelelőnek. Három helyiség átalakítása szükséges.

A pénzügyi bizottság ülésén azt javasoltam, hogy keressünk egy kedvezőbb költséggel bíró időben hamarabb kivitelezhető megoldást, és később tárgyaljuk újra a napirendi pontot.

Van-e kérdés, hozzászólás a napirendi pontra vonatkozóan?

Kérdés, hozzászólás nem volt a képviselő-testület részéről.

**Auerbach János képviselő 19:50 perckor az ülésről távozott. A képviselő-testület 6 fővel határozatképes.**

**4.) Az önkormányzat és szervei szervezeti és működési szabályzatáról szóló önkormányzati rendelet felülvizsgálata**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester

A Veszprém Megyei Kormányhivatal törvényességi felhívással élt a rendelettel kapcsolatban. A jogalkotás célja a törvénysértő rendelkezések megszüntetése, és a felsőbb jogszabályokkal történő harmonizáció, ennek megfelelően került módosításra a Szervezeti és Működési Szabályzat.

Van-e kérdés, hozzászólás a napirendi ponttal kapcsolatosan? Amennyiben nincs, kérem, kézfeltartással szavazzon, aki a rendelet módosításával egyetért.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**8/2019. (VIII.23.) önkormányzati rendelete a**

**az önkormányzat és szervei szervezeti- és működési szabályzatáról szóló**

**16/2014. (X. 21.) önkormányzati rendelet módosításáról**

*(Rendelet szövege a jegyzőkönyv mellékletét képezi.)*

**5.) Településkép védelméről szóló rendelet módosítása**

*Előadó: Bencze Éva jegyző*

*(Írásos előterjesztés a jegyzőkönyv mellékletét képezi.)*

Szedlák Attila polgármester

A Veszprém Megyei Kormányhivatal Kormánymegbízottja törvényességi felhívássalélt, melynek következtében a rendelet felülvizsgálatát a Képviselő-testület elindította.

Az eltelt időszakban elkészült a rendelet módosítása, lezajlottak az egyeztetések. Tájékoztatom Önöket a településképi rendelet elfogadása előtt, hogy a véleményezési időszakban egy vélemény érkezett be a Balaton-felvidéki Nemzeti Park igazgatóságától, amely szerint az állami főépítész véleménye egyetértő, az egységesített településképi rendeletet és a módosító rendelet tervezetet elfogadásra alkalmasnak találta. Az egységes településképi arculat megőrzése fontos, ezért kérték, hogy a törvényességi felhívás miatt a településkép védelmi rendeletből törölt, a Helyi Építési Szabályzatban szabályozandó előírások, mint például a kerítés legnagyobb magassága kerüljenek átvezetésre. Ezen észrevétel figyelembevételével a rendelet módosításai táj- és természetvédelmi érdekeket nem sértenek és javasolják jóváhagyásukat.

A Pénzügyi Gazdasági és Településfejlesztési Bizottság tárgyalta a napirendi pontot, kérem a bizottság elnökét, ismertesse a bizottság javaslatát.

Lukáts Gábor Ákos Pénzügyi Gazdasági és Településfejlesztési Bizottság elnöke

A Pénzügyi Gazdasági és Településfejlesztési Bizottság tárgyalta a napirendi pontot melyet elfogadásra javasol a képviselőt-testület fele.

Szedlák Attila polgármester

Megkérdezem, van -e kérdés, hozzászólás?

Mivel kérdés, hozzászólás nincs, ezért kérem Önöket, kézfeltartással jelezze, aki egyetért a Településkép védelméről szóló rendelet módosításával.

*A képviselő-testület 6 igen szavazattal egyetért.*

**Litér Község Önkormányzat Képviselő-testületének**

**9/2019. (VIII.23.) önkormányzati rendelete**

**a településkép védelméről szóló 23/2017. (XII.29.) önkormányzati rendelet módosításáról**

*(Rendelet szövege a jegyzőkönyv mellékletét képezi.)*

**6.) Gördülő Fejlesztési Terv 2020-2034.**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester

Tájékoztatom a képviselő-testületet, hogy a Bakonykarszt Víz-és Csatornamű Zrt. elkészítette az ivóvíz-és szennyvíz-szolgáltatás 2020.-2034. időszakra vonatkozó Gördülő Fejlesztési Tervét.

A terv külön részletezésben, évekre lebontva tartalmazza az üzemeltető és az ellátásért felelős egyeztetése alapján kidolgozott beruházási, valamint felújítási, pótlási elképzelések várható nettó költségeit, fedezeti forrásait.

A Pénzügyi Gazdasági és Településfejlesztési Bizottság tárgyalta a napirendi pontot, kérem a bizottság elnökét, ismertesse a bizottság javaslatát.

Lukáts Gábor Ákos Pénzügyi Gazdasági és Településfejlesztési Bizottság elnöke

A Pénzügyi Gazdasági és Településfejlesztési Bizottság elfogadásra javasolja a Képviselő-testület fele a 46. sorszámú 11-4552-1-001-0015 MEKH kóddal rendelkező Litér ivóvízellátó víziközmű-rendszer Gördülő Fejlesztési Tervét 2020-2034. időszakra vonatkozóan.

Szedlák Attila polgármester

Megkérdezem, van -e kérdés, hozzászólás a napirendi pontra vonatkozólag?

Mivel kérdés, hozzászólás nincs, ezért kérem Önöket, kézfeltartással jelezze, aki egyetért a javaslattal.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**99/2019. (VIII.22.) Lkt. határozata**

Litér Község Önkormányzatának Képviselő-testülete megtárgyalta és elfogadta a **46. sorszámú 11-04552-1-001-00-15 MEKH kóddal rendelkező Litér ivóvízellátó víziközmű-rendszer Gördülő Fejlesztési Terve 2020.-2034.** **időszakra** tárgyú napirendi pontot.

Bakonykarszt Víz- és csatornamű Zrt. – mint a víziközmű bérüzemeltetője – 2020.-2034. évekre vonatkozóan elkészítette a Gördülő Fejlesztési Tervet figyelembe véve az előző időszak adatait, hibastatisztikáit, valamint az önkormányzattól kapott tájékoztatást.

A táblázatokban felsorolt beruházásokat- illetve felújításokat az önkormányzat döntően **bérleti díjból származó** **bevételekből és költségvetési forrásból** kívánja megvalósítani.

Képviselő-testület felhatalmazza Litér Község Polgármesterét, hogy a Bakonykarszt Zrt-t a Képviselő-testület döntéséről tájékoztassa.

Határidő: 2019. szeptember 06.

Felelős: Szedlák Attila polgármester

Szedlák Attila polgármester

Felkérem a Pénzügyi Gazdasági és Településfejlesztési Bizottság elnökét, hogy a szennyvízelvezető és – tisztító viziközmű rendszerre is tegye meg javaslatát.

Lukáts Gábor Ákos Pénzügyi Gazdasági és Településfejlesztési Bizottság elnöke

A Pénzügyi Gazdasági és Településfejlesztési Bizottság elfogadásra javasolja a Képviselő-testület fele a 65. sorszámú 21-04552-1-004-01-04 MEKH kóddal rendelkező Litér szennyvízelvezető és tisztító víziközmű-rendszer Gördülő Fejlesztési Tervét 2020-2034. időszakra vonatkozóan.

Szedlák Attila polgármester

Megkérdezem, van -e kérdés, hozzászólás a napirendi pontra vonatkozólag?

Mivel kérdés, hozzászólás nincs, ezért kérem Önöket, kézfeltartással jelezze, aki egyetért a javaslattal.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**100/2019. (VIII.22.) Lkt. határozata**

Litér Község Önkormányzatának Képviselő-testülete megtárgyalta és elfogadta a **65. sorszámú 21-04552-1-004-01-04 MEKH kóddal rendelkező Litér szennyvízelvezető és –tisztító víziközmű-rendszer Gördülő Fejlesztési Terve 2020.-2034.** **időszakra** tárgyú napirendi pontot.

Bakonykarszt Víz- és csatornamű Zrt. – mint a víziközmű bérüzemeltetője – 2020.-2034. évekre vonatkozóan elkészítette a Gördülő Fejlesztési Tervet figyelembe véve az előző időszak adatait, hibastatisztikáit, valamint az önkormányzattól kapott tájékoztatást.

A táblázatokban felsorolt beruházásokat- illetve felújításokat az önkormányzat **bérleti díjból származó** **bevételekből és költségvetési forrásból** tervezi megvalósítani.

A beruházási táblázat 2. sorában feltűntetett FI-2014-466 Litér, I. sz. szennyvízátemelő, Kőfogó telepítését nem költségvetési forrásból, hanem a rendelkezésre álló eszközhasználati díjból kívánja finanszírozni.

Képviselő-testület felhatalmazza Litér Község Polgármesterét, hogy a Bakonykarszt Zrt-t a Képviselő-testület döntéséről tájékoztassa.

Határidő: 2019. szeptember 06.

Felelős: Szedlák Attila polgármester

**7.) Közkifolyókkal kapcsolatos tájékoztatás**

*Előadó: Bencze Éva jegyző*

*(Írásos előterjesztés a jegyzőkönyv mellékletét képezi.)*

Szedlák Attila polgármester

A képviselő-testület megkapta a közkifolyókkal kapcsolatos tájékoztatást. Településünkön kettő hagyományos közkifolyó van, amiket véleményem szerint meg kellene vizsgáltatni, hogy szereltessünk-e fel fogyasztásmérőket.

A magtár épületénél levő úgynevezett szociális vízellátási célból üzemelne, az Árpád utcában az autómosónál levő jelenleg nem működik, mivel csőtörés volt, viszont mérővel ellátott. Ennek a leszerelését javaslom megvizsgálni.

A Pénzügyi Gazdasági és Településfejlesztési Bizottság tárgyalta a napirendi pontot, kérem a bizottság elnökét, ismertesse a bizottság javaslatát.

Lukáts Gábor Ákos Pénzügyi Gazdasági és Településfejlesztési Bizottság elnöke

A Pénzügyi Gazdasági és Településfejlesztési Bizottság elfogadásra javasolja a Képviselő-testület fele a Litér Petőfi S. utca 17-nél található közfifolyó fogyasztásmérő berendezés elhelyezését.

Szedlák Attila polgármester

Megkérdezem, van -e kérdés, hozzászólás a napirendi pontra vonatkozólag?

Szedlák Attila polgármester

Miután kérdés, észrevétel nincs, ezért kérem Önöket, kézfeltartással jelezze, aki egyetért a bizottság javaslatával.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**101/2019.(VIII.22.) LKt. határozata**

Litér Község Önkormányzatának Képviselő-testülete döntött a Magtár épületénél - Litér Petőfi S. utca 17-nél - található közkifolyó fogyasztásmérő berendezés elhelyezéséről.

Képviselő-testület felhatalmazza a polgármestert a szükséges intézkedések megtételéről.

Felelős: Szedlák Attila polgármester

Határidő: azonnal

Szedlák Attila polgármester

A Pénzügyi Gazdasági és Településfejlesztési Bizottság tárgyalta a mosónál levő közkifolyót is, kérem a bizottság elnökét, ismertesse a javaslatukat.

Lukáts Gábor Ákos Pénzügyi Gazdasági és Településfejlesztési Bizottság elnöke

A Pénzügyi bizottság elfogadásra javasolja a Képviselő-testület az Árpád utcában lévő közkifolyó szükségességének megvizsgálását.

Szedlák Attila polgármester

Megkérdezem, van -e kérdés, hozzászólás a napirendi pontra vonatkozólag?

Miután kérdés, észrevétel nincs, ezért kérem Önöket, kézfeltartással jelezze, aki egyetért a bizottság javaslatával.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**102/2019.(VIII.22.) LKt. határozata**

Litér Község Önkormányzatának Képviselő-testülete döntött, hogy az Árpád utcában levő közkifolyó szükségességét megvizsgálja.

Képviselő-testület felhatalmazza a polgármestert a szükséges intézkedések megtételéről.

Felelős: Szedlák Attila polgármester

Határidő: azonnal

**8.) Litér Község Önkormányzata tulajdonában álló Ford gépjármű ügye**

*Előadó: Bencze Éva jegyző*

Szedlák Attila polgármester

Felkérem a képviselő-testületet, hogy döntsünk a tulajdonunkban levő Ford Escort típusú gépjármű további ügyéről. Jelenleg nincs forgalomba helyezve, műszaki érvényessége 2019. márciusban lejárt. Véleményem szerint meg kellene keresnünk egy autó bontót, és adjuk le oda.

A Pénzügyi Gazdasági és Településfejlesztési Bizottság tárgyalta a napirendi pontot, kérem a bizottság elnökét, ismertesse a bizottság javaslatát.

Lukáts Gábor Ákos Pénzügyi Gazdasági és Településfejlesztési Bizottság elnöke

A Pénzügyi Gazdasági és Településfejlesztési Bizottság tárgyalta a napirendi pontot, és javaslata a Képviselő-testület fele az Önkormányzat tulajdonában álló Ford Escort VAN 1.8 TD típusú KDH-053 forgalmi rendszámú gépjármű bontóba történő leadása.

Szedlák Attila polgármester

Megkérdezem, van -e kérdés, esetleg más javaslat a napirendi pontra vonatkozólag?

Miután kérdés, nincs, ezért kérem Önöket, kézfeltartással jelezze, aki egyetért a pénzügyi bizottság javaslatával.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**103/2019.(VIII.22.) LKt. határozata**

Litér Község Önkormányzatának Képviselő-testülete arról határozott, hogy az Önkormányzat tulajdonában álló Ford Escort VAN 1.8 TD típusú KDH-053 forgalmi rendszámú gépjárművel bontóba adja le.

Képviselő-testület felhatalmazza a polgármester a szükséges intézkedések megtételéről.

Felelős: Szedlák Attila polgármester

Határidő: azonnal

**9.) Közép-Duna Vidéke Hulladékgazdálkodási Önkormányzati Társulás Társulási megállapodás módosítása**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester

Kiküldésre került az előterjesztés a Közép-Duna Vidéke Hulladékgazdálkodási Önkormányzati Társulás Társulási Megállapodásának módosításáról szól,

ami már tartalmazza észrevételeket is. A tagi önkormányzatok részéről módosító javaslat, észrevétel nem érkezett.

Megkérdezem, van -e kérdés, hozzászólás a napirendi pontra vonatkozólag?

Miután kérdés, észrevétel nincs, ezért kérem Önöket, kézfeltartással jelezze, aki egyetért a Közép-Duna Vidéke Hulladékgazdálkodási Önkormányzati Társulás Társulási megállapodás módosításának elfogadásával.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**104/2019.(VIII.22.) LKt. határozata**

Litér Község Önkormányzat Képviselő-testülete a Közép-Duna Vidéke Hulladékgazdálkodási Önkormányzati Társulás Társulási Megállapodásának módosítását az alábbiak szerint fogadja el:

I.

1. A Társulási Megállapodás tagi önkormányzatok címét és képviselőjét tartalmazó felsorolásból törlésre kerül a 2018. szeptember 30. nappal történt kilépés miatt Dömsöd térség megnevezés alatt szereplő *Apaj Község Önkormányzata, Áporka Község Önkormányzata, Dömsöd Nagyközség Önkormányzata, Ráckeve Város Önkormányzata, Szigetcsép Község Önkormányzata, Szigetszentmárton Község Önkormányzata, Szigetújfalu Község Önkormányzata, Taksony Nagyközség Önkormányzata.*
2. A Társulási Megállapodás tagi önkormányzatok címét és képviselőjét tartalmazó felsorolásból törlésre kerül 2019. szeptember 30. nappal történő kilépés miatt Dömsöd térség megnevezés alatt szereplő *Bugyi Nagyközség Önkormányzata, Kiskunlacháza Nagyközség Önkormányzata, Kunszentmiklós Város Önkormányzata, Majosháza Község Önkormányzata, Tass Község Önkormányzata.*
3. A Társulási Megállapodás tagi önkormányzatok címét és képviselőjét tartalmazó felsorolásból törlésre kerül 2019. szeptember 30. nappal történő kilépés miatt Dunaújváros térség megnevezés alatt szereplő *Apostag Község Önkormányzata, Dunaegyháza Község Önkormányzata,* *Dunatetétlen Község Önkormányzata, Dunavecse Város Önkormányzata, Kunpeszér Község Önkormányzata, Szalkszentmárton Község Önkormányzata,*
4. A Társulási Megállapodás tagi önkormányzatok címét és képviselőjét tartalmazó felsorolásból törlésre kerül a Dömsöd térség megnevezés.
5. A Társulási Megállapodás jelen módosítása valamennyi tagönkormányzat képviselő-testülete elfogadó határozathozatalát követően, az időrendben legutolsó határozat időpontját követő nappal lép hatályba az 6. pontban foglalt kivétellel.
6. Amennyiben valamennyi tagönkormányzat képviselő-testülete jelen módosítást 2019. szeptember 30. nap előtt elfogadja, úgy a Társulási Megállapodás jelen módosításának 2. és 3. és 4. pontja 2019. október 1. nappal lép hatályba.

II.

Litér Község Önkormányzat Képviselő-testülete a határozat mellékletében foglaltak szerint fogadja el a Társulási Megállapodás módosításokkal egységes szerkezetbe foglalt szövegét.

Felelős: Szedlák Attila polgármester

Határidő: azonnal

**10.) Magyar Légimentő Szolgálat támogatási kérelme**

*Előadó: Szedlák Attila polgármester*

Szedlák Attila polgármester

A Magyar Légimentő Szolgálat megkereste Önkormányzatunkat, hogy támogassuk a szolgálatot, mivel sok esetben szükséges a helikopteres mentés. A légi mentés országosan működik ezért mindenhonnan várják a támogatókat egy társadalmi összefogás keretében.

A Pénzügyi Gazdasági és Településfejlesztési Bizottság tárgyalta a napirendi pontot, kérem a bizottság elnökét, ismertesse a bizottság javaslatát.

Lukáts Gábor Ákos Pénzügyi Gazdasági és Településfejlesztési Bizottság elnöke

A Pénzügyi Gazdasági és Településfejlesztési Bizottság elfogadásra javasolja a Képviselő-testület fele a Magyar Légimentő Szolgálat 30 000 Ft összegű támogatását a tartalék terhére.

Szedlák Attila polgármester

Megkérdezem, van -e kérdés, hozzászólás a napirendi pontra vonatkozólag?

Miután kérdés, észrevétel nincs, ezért kérem Önöket, kézfeltartással jelezze, aki egyetért a Pénzügyi bizottság javaslatával.

*A képviselő-testület 5 igen 1 ellene szavazattal egyetért.*

**Litér Község Önkormányzata Képviselő-testületének**

**105/2019.(VIII.22.) LKt. határozata**

Litér Község Önkormányzatának Képviselő-testülete arról határozott, hogy a Magyar Légimentő Szolgálat részére 30 000 Ft összegben támogatást nyújt a tartalék terhére.

Képviselő-testület megbízza a polgármestert a szükséges intézkedések megtételével.

Felelős: Szedlák Attila polgármester

Határidő: azonnal

**11.) Státuszbővítési kérelem házi segítségnyújtásban a litéri szolgáltatási egységben**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester

Balatonalmádi Család-és Gyermekjóléti Központ a litéri szolgáltatási egységben státuszbővítési kérelemmel fordult önkormányzatunkhoz, elősegítve ezzel a szolgáltatói rendszer fejlesztését, a növekvő lakossági igények kielégítését, valamint a munkavállalói teher csökkentését. Egyre több az egyedül élő, magára maradt ellátásra szoruló idős személy. Az ellátást az is nehezíti, hogy a korházi ellátást követően jut tudomásunkra, a jelzőrendszer segítségével. Jelenleg 3-4 fő várólistás személy van, aki csak bizonyos idő után kerül be az ellátásba.

A Pénzügyi Gazdasági és Településfejlesztési Bizottság is tárgyalta a napirendi pontot, kérem a bizottság elnökét, ismertesse a bizottság javaslatát.

Lukáts Gábor Ákos Pénzügyi Gazdasági és Településfejlesztési Bizottság elnöke

A Pénzügyi Bizottság elfogadásra javasolja a Képviselő-testület fele a Balatonalmádi Család- és Gyermekjóléti Központ és Szociális Szolgálat státuszbővítési kérelmének elfogadását 2019. szeptember 1-től 2019. december 31-ig.

Szedlák Attila polgármester

Van-e kérdés, hozzászólás a napirendi pontra vonatkozóan? Amennyiben nincs, kérem, kézfeltartással szavazzon, aki a státuszbővítéssel egyetért.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**106/2019.(VIII.22.) LKt. határozata**

Litér Község Önkormányzatának Képviselő-testülete arról határozott, hogy a Balatonalmádi Család- és Gyermekjóléti Központ és Szociális Szolgálat által Litér településen ellátott házi segítségnyújtás gondozói státuszt a jelenlegi 3 főről 4 főre bővíti 2019. szeptember 1. napjától 2019. december 31. napjáig.

A szociális gondozói státusz bővítését a növekvő igények, munkaerő megtartás, valamint az ellátás megszervezhetőségének fenntartása indokolja.

Képviselő-testület felhatalmazza a polgármestert a szükséges intézkedések megtételére.

Határidő: azonnal

Felelős: Szedlák Attila polgármester

**12. Vegyes ügyek**

*Előadó: Szedlák Attila polgármester*

**Közparkban levő játszótér bővítés**

Szedlák Attila polgármester

Tájékoztatom a képviselő-testületet, hogy litéri szülők kérelemmel fordultak Önkormányzatunkhoz, melyben leírták, hogy szükségesnek látják a Közparkban levő játszótér bővítését plusz hintaállvánnyal és két darab laphintával, hogy az idősebb gyerekek számára is tudják használni.

A Pénzügyi Gazdasági és Településfejlesztési Bizottság is tárgyalta a napirendi pontot, kérem a bizottság elnökét, ismertesse a bizottság javaslatát.

Lukáts Gábor Ákos Pénzügyi Gazdasági és Településfejlesztési Bizottság elnöke

A Pénzügyi Gazdasági és Településfejlesztési Bizottság elfogadásra javasolja a Képviselő-testület fele a Közpark játszóterének bővítését egy új hintaállvány felállításával, bruttó 700 000 Ft összegben a tartalék terhére.

Szedlák Attila polgármester

Megkérdezem, van -e kérdés, hozzászólás a napirendi pontra vonatkozólag?

Miután kérdés, észrevétel nincs, ezért kérem Önöket, kézfeltartással jelezze, aki egyetért a Pénzügyi bizottság javaslatával.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**107/2019.(VIII.22.) LKt. határozata**

Litér Község Önkormányzatának Képviselő-testülete arról határozott, hogy a Közpark játszóterének bővítésére egy új hintaállvány felállításával, bruttó 700 000 Ft összeget biztosít a tartalék terhére.

Képviselő-testület felhatalmazza a polgármestert a szükséges intézkedések megtételére.

Határidő: azonnal

Felelős: Szedlák Attila polgármester

**Litér vízmű I. számú nyomásfokozó vezérlőszekrény ügye**

Szedlák Attila polgármester

Tájékoztatom a képviselő-testületet, hogy a litéri víziközmű I. számú nyomásfokozó vezérlőszekrénye meghibásodott és havária helyzet állt elő. Az üzemzavar súlyossága miatt azonnali vezérlőszekrény – irányítástechnika - cserére volt szükség, melynek költsége 1 380 000 Ft + Áfa azaz bruttó 1 752 600 Ft.

A Pénzügyi Gazdasági és Településfejlesztési Bizottság is tárgyalta a napirendi pontot, kérem a bizottság elnökét, ismertesse a bizottság javaslatát.

Lukáts Gábor Ákos Pénzügyi Gazdasági és Településfejlesztési Bizottság elnöke

A Pénzügyi Gazdasági és Településfejlesztési Bizottság elfogadásra javasolja a Képviselő-testület fele a litéri vízmű I. számú gépházba telepített nyomásfokozó vezérlőszekrény bruttó 1 752 600 Ft összegben beruházás költségét melyet a befolyt eszközhasználati díjból biztosítunk.

Szedlák Attila polgármester

Megkérdezem, van -e kérdés, hozzászólás a napirendi pontra vonatkozólag?

Miután kérdés, észrevétel nincs, ezért kérem Önöket, kézfeltartással jelezze, aki egyetért a Pénzügyi bizottság javaslatával.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**108/2019.(VIII.22.) LKt. határozata**

Litér Község Önkormányzatának Képviselő-testülete arról határozott, hogy a litéri víziközmű I. számú nyomásfokozó vezérlőszekrényének cseréjére - havária helyzet miatt bruttó 1 752 600 Ft összeget a befolyt eszközhasználati díjból biztosít.

Képviselő-testület felhatalmazza a polgármestert a szükséges intézkedések megtételére.

Határidő: azonnal

Felelős: Szedlák Attila polgármester

A képviselő-testület több napirendi pontot nem tárgyalt, a polgármester a nyilvános ülést 20.25 órakor lezárta.

Szedlák Attila Bencze Éva

polgármester jegyző

Jegyzőkönyv hitelesítők:

Heffler Gáborné Varga Mihály

képviselő képviselő